Criza la romani: somaj si salarii intre 600 si 1.200 lei
Conform celui mai recent sondaj realizat de site-ul de recrutare Myjob, pentru romani criza economica se vede din ce in ce mai sumbru. Pentru moment, somajul si salariile mici par sa fie cele doua coordonate ale pietei muncii autohtone. Astfel, dintre cei peste 5000 de respondenti la sondaj, 32.43% declara ca sunt someri si nu au salariu, in timp ce peste un sfert - 27.76% - au un nivel salarial situat intre 600 si 1.200 lei lunar. Alte 20 de procente (19.49%) castiga intre 1.200 si 1.800 lei pe luna si doar putin peste 10 % (10,27) au un venit intre 1.800 si 2.500 de lei. 
Rezultatele sondajului releva ca un procent relativ redus de angajati romani - 6.7% - ating un nivel salarial intre 2.500 si 5.000 lei si foarte putini – numai 3,35% - depasesc 5.000 de lei. Procentul acestei ultime categorii este maxim in zona Capitalei, unde 4% dintre respondenti declara ca au salariul peste plafonul de 5.000 de lei.
Barbatii, se pare, stau mai bine decat femeile: 37% sunt someri si 22% au salarii intre 600 si 1.200 de lei, in timp ce procentele aferente sexului frumos la aceleasi categorii sunt sensibil mai mari - 38%,respectiv 30%. In schimb, daca dintre barbati 3% castiga peste 5.000 de lei, procentul femeilor este de doar 1%.

In ceea ce priveste nivelul de studii, majoritatea respondentilor sunt absolventi de facultate (31 procente), someri in proportie de 34 % sau cu un nivel minim de salarizare (24% cu 600 - 1.200 lei lunar). De asemenea, grupa de varsta intre 21 si 30 de ani are cel mai mare procentaj de someri - 39%.
Sondajul a fost realizat online in perioada 21 – 28 aprilie 2009, pe un esantion reprezentativ de 5430 respondenti, la nivel national.

